Poznámky  konsolidovanej účtovnej závierky
zostavenej k 31. decembru 2016
textová časť 

I.	VŠEOBECNÉ ÚDAJE
1. Identifikačné údaje konsolidujúcej účtovnej jednotky:
Názov konsolidujúcej účtovnej jednotky: Obec Stankovany

Sídlo konsolidujúcej účtovnej jednotky: č. 133, 034 92  Stankovany

IČO konsolidujúcej účtovnej jednotky: 00315761

Dátum založenia/zriadenia konsolidujúcej účtovnej jednotky: r. 1990 zákonom č. 369/1990 Zb. o obecnom zriadení

Konsolidovaná účtovná závierka konsolidovaného celku Obec Stankovany bola zostavená v súlade so zákonom č. 431/2002 Z. z. o účtovníctve v znení neskorších predpisov v súlade s Opatrením Ministerstva financií Slovenskej republiky  zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe.
2. Informácie o konsolidovanom celku
Konsolidovaný celok Obec Stankovany obsahuje tieto účtovné jednotky:

Názov  účtovnej jednotky	Právna forma	Podiel konsolidujúcej ÚJ na ZI (%)	Podiel konsolidujúcej ÚJ na hlasovacích právach (%)	
Obec Stankovany	Obec	100	100	
Obecné lesy s.r.o. Stankovany	s.r.o.	100	100	
Základná škola s materskou školou Stankovany	Rozpočtová organizácia	100	100	
Identifikačné údaje všetkých účtovných jednotiek konsolidovaného celku Obce Stankovany sú uvedené v tabuľkovej časti poznámok konsolidovanej účtovnej závierky.

Nižšie sú uvedené účtovné jednotky, v ktorých má konsolidujúca účtovná jednotka podiel ale nespĺňajú podmienky zahrnutia do konsolidovaného celku (v súlade s § 22 zákona č. 431/2002 o účtovníctve)  spolu s uvedením dôvodu nezahrnutia do konsolidovanej účtovnej závierky:

Názov  účtovnej jednotky	Sídlo	Dôvod nezahrnutia do KÚZ	
Vodárenská spoločnosť Ružomberok, a. s.	Pri Váhu 6, Ružomberok	Podiel na vlastnom imaní menší ako 20 %	

Konsolidovaná účtovná jednotka Obec Stankovany zostavuje konsolidovanú účtovnú závierku. Táto konsolidovaná účtovná závierka zostavená k 31. decembru 2016 bola zahrnutá do konsolidovanej účtovnej závierky konsolidovaného celku Obce Stankovany. 

3.  Informácie o organizačnej  štruktúre a hlavných predstaviteľoch konsolidujúcej účtovnej jednotky

Starosta obce: Rudolf Baleja

Zástupca starostu: JUDr. Vladimír Urban

Konsolidovaný celok mal v roku 2016 priemerne 17 zamestnancov, z toho riadiacich pracovníkov 3. 

4. Zmena konsolidovaného celku
V priebehu účtovného obdobia od 1. januára 2016 do 31. decembra 2016 konsolidujúca účtovná jednotka nenadobudla podiely v iných účtovných jednotkách.

5. Informácie o výsledku hospodárenia z dôvodu predaja majetku medzi účtovnými jednotkami konsolidovaného celku Obce Stankovany
V priebehu účtovného obdobia roku 2016 sa medzi účtovnými jednotkami konsolidovaného celku Obce Stankovany neuskutočnil nákup resp. predaj majetku.

6. Informácie o účtovných zásadách a účtovných metódach
a) Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku  nie sú  úroky z úverov (podľa rozhodnutia účtovnej jednotky). Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok.

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa  
reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t.j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona č. 431/2002 Z. z. a účtuje o účtovných odpisoch.
		
b) Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c) Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien.
Zásoby vytvorené vlastnou činnosťou sa oceňujú vlastnými nákladmi. 
Toto ocenenie sa upravuje o zníženie hodnoty zásob.

d) Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním.
 
Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e) Finančné účty
Peňažné prostriedky a ceniny sa oceňujú menovitou hodnotou.

f) Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g) Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, mzdy za dovolenku zamestnancov vrátane sociálneho a zdravotného poistenia, súdne spory a podobne. 

h) Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 

Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

ch) Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

i) Výnosy 
Tržby za vlastné výkony a tovar neobsahujú daň z pridanej hodnoty. 
O výnosoch z  poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov).

II.	INFORMÁCIE O METÓDACH A POSTUPOCH KONSOLIDÁCIE
1. Informácie o použitých metódach konsolidácie
Konsolidované účtovné jednotky (rozpočtová organizácia a obchodné spoločnosti) boli zahrnuté do konsolidovanej účtovnej závierky konsolidovaného celku Obec Stankovany metódou konsolidácie uvedenou v nasledujúcom prehľade: 

Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Obec Stankovany	áno			
Obecné lesy s.r.o. Stankovany	áno			
Základná škola s materskou školou Stankovany	áno			
Metóda úplnej konsolidácie bola použitá pri dcérskych účtovných jednotkách.
2. Konsolidácia medzivýsledku
Realizovaný medzivýsledok z predaja dlhodobého hmotného majetku, dlhodobého nehmotného majetku a zásob v rámci konsolidovaného celku Obec Stankovany nebol eliminovaný z dôvodu jeho nevýznamnosti. 

III.	INFORMÁCIE O ÚDAJOCH NA STRANE AKTÍV A PASÍV SÚVAHY
1. Dlhodobý majetok 
Prehľad o pohybe dlhodobého nehmotného a dlhodobého hmotného majetku od 1. januára 2016 do 31. decembra 2016 je uvedený  v tabuľkovej časti  konsolidovaných poznámok. 

Obec vlastní akcie vo Vodárenskej  spoločnosti Ružomberok, a.s., ktoré vykazujú podiel z emisie v 2,032 %. Hodnota akcií predstavuje 159 918,25 EUR a je vykázaná na riadku súvahy 033.

2. Zásoby
Tu vykazuje účtovná jednotka zostatok materiálu na skladoch školskej jedálne a zásobu materiálu na obci.
 
3. Pohľadávky
a)	významné krátkodobé pohľadávky podľa jednotlivých položiek súvahy 
Pohľadávka	Riadok súvahy	Hodnota pohľadávok	Opis	
odberatelia	064	2 971,10	odberatelia	
Ostatné pohľadávky	068	4 332,40	Preplatok za el. energiu	
Pohľadávky z nedaňových príjmov	071	1 527,08	Poplatok za TKO, nájom nebytových priestorov	
Pohľadávky z daňových príjmov	072	522,21	Dane z nehnuteľností	
Daň z pridanej hodnoty	077	0	Daňové pohľadávky	
Ostatné dane a poplatky	078	1314,10	Ostatné dane a poplatky	
Iné pohľadávky	084	  689,82 	Refundácia z UPSVaR	
Spolu		11 356,71		

b)	významné dlhodobé pohľadávky podľa jednotlivých položiek súvahy 

Pohľadávka	Riadok súvahy	Hodnota pohľadávok	opis	
Iné pohľadávky	061	0		
				
Spolu		0		

c)	pohľadávky podľa doby splatnosti:
-	pohľadávky so zostatkovou dobou splatnosti do jedného roka:			11.356,71
-	pohľadávky so zostatkovou dobou splatnosti od jedného do piatich rokov:		  0
-	pohľadávky so zostatkovou dobou splatnosti dlhšou ako päť rokov: 		  0

4. Časové rozlíšenie aktív
Tu vykazuje účtovná jednotka sumu 4.303,26 EUR – náklady budúcich období.
5. Vlastné imanie
Prehľad o pohybe vlastného imania konsolidovaného celku Obec Stankovany od 1. januára 2016 do 31. decembra 2016 je uvedený v tabuľkovej časti .

6. Rezervy
Prehľad rezerv konsolidovaného celku v členení na zákonné a ostatné, dlhodobé a krátkodobé od 1.  januára 2016 do 31. decembra 2016 je uvedený v tabuľkovej časti .

7. Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej časti  konsolidovaných poznámok. 

8. Bankové úvery a ostatné prijaté návratné finančné výpomoci
Bližšie informácie o bankových úveroch a prijatých návratných finančných výpomociach konsolidovaného celku vykázaných k 31. decembru 2016 sú uvedené v tabuľkovej časti  konsolidovaných poznámok.

Obci  bol poskytnutý v roku 2012 dlhodobý úver na financovanie kapitálových výdavkov – II. Etapy rekonštrukcie budovy Kultúrneho domu na centrum kultúry a rozvoja vidieckych aktivít v regióne Stankovany, poskytnutý Slovenskou sporiteľňou a. s. Bratislava, vo výške 120.000 EUR. K 31.12.2016 predstavuje výška nesplateného úveru: krátkodobá časť: 15.000 EUR, dlhodobá časť 33.750 EUR.
K poskytnutiu úveru bolo zriadené záložné právo k pohľadávke (Zmluva o zriadení záložného práva a Mandátna zmluva č. 30/AUOC/2012 –ZZ/1 zo dňa 22.02.2012 uzatvorená so Slovenskou sporiteľnou, a.s. Bratislava pri poskytnutí dlhodobého úveru na financovanie kapitálových výdavkov – II. Etapy rekonštrukcie budovy Kultúrneho domu na centrum kultúry a rozvoja vidieckych aktivít v regióne Stankovany. Konečná splatnosť úveru je 20.03.2020.

9. Časové rozlíšenie pasív
V tabuľkovej časti  konsolidovaných poznámok sú uvedené  položky časového rozlíšenia pasív.  

10. VÝNOSY

V tabuľkovej časti  konsolidovaných poznámok je uvedené detailné členenie vybraných položiek výnosov konsolidovaného celku Obec Stankovany  účtovného obdobia roku 2016.     

11. NÁKLADY

V tabuľkovej časti  konsolidovaných poznámok je uvedené detailné členenie vybraných položiek nákladov konsolidovaného celku Obec Stankovany  účtovného obdobia roku 2016.  

Prípadné ďalšie záväzky

Konsolidovaný celok Obec Stankovany nemá ďalšie záväzky, ktoré sa nesledujú v bežnom účtovníctve a neuvádzajú sa v súvahe:

	    Ostatné finančné povinnosti

Skutočnosti, ktoré nastali po dni, ku ktorému sa zostavuje účtovná závierka, do dňa jej zostavenia

Po 31. decembri 2016 nenastali také udalosti, ktoré  si vyžadovali vykázanie v konsolidovanej účtovnej závierke za rok 2016

                  15.06.2017					     			Rudolf Baleja
			
Dátum		Podpis štatutárneho orgánu